bisámbá bəfada ai bəlevíta, bisíé bísə̄ yā Ndá Ǹtondôbə, é byə́m bísə̄ byáwóge ai esíé yā Ndá Ǹtondôbə. 14Bibǎŋ bí mvɔ́d, é mvɔ́d yāwóge ai esíé sī esíé ka, bibǎŋ bí sílíba ai é byə́m bísə̄ bí nə́ sílíba, ai é byə́m bísə̄ yā byáwóge ai esíé sī esíé ka, 15bibǎŋ yā byáwóge ai bəkyɛ́ndəle bə́ mvɔ́d, ai məlámbā mábán, bibǎŋ yā byáwóge ai bəkyɛ́ndəle bə́ sílíba ású kyɛ́ndəle ai mə́lámbā móé, kyɛ́ndəle ásə a bələ́ ású esíé díé, 16bibǎŋ bí mvɔ́d yā byáwóge ai bətə́bə́le bəḿbāŋála bə́ nə́ ńtāān, ású tə́bə́lē ásə, sílíba yǎ ā wóge ai bətə́bə́lē bə́ sílíba, 17bilúm ai kɔ́b émyam, bibǎŋ bí mvɔ́d ású kɔ́b ésə, bibǎŋ bí sílíba ású kɔ́b ésə. 18Bibǎŋ bí ḿfúbán mvɔ́d ású álatâr balabínda. Ńdɔ a ngávə́ nyé evəgələ ékálíg Zāmbá, bəkérúbim bə́ mvɔ́d bə́ bə̄gə́ məfǎb ńdaman, mə́ yaligi árə́ka amvóé Ǹtondôbə. 19É mam mə́sə̄ málā mə́ nə ǹtilán ḿból Ńtondôbə a ngátil ai wɔ́ wóé nə́ mə́ tóán yəm bísīē bísə̄ yā á ngāvə́ évəgələ̌ yā étēde. 20Ńdɔ̄ Dávid a ngádzó ai mɔ́n wōē Salomóŋ nâ: “Tóm nyɔ́l ó bɔ̄ fə azombo bɔ̌ dzóm ésə təge mbáda ngə́ á kɔ̌n kig wɔ̌ŋ, amú Ńtondôbə Zambá wama a nə ai wa. Ǎ yǐ kig wa dzoge ǎ yǐ kig wa vóan a kələ kwí á məmaná mə́ ésíé ású bísíé yā Ndá Zambá. 21Miǹsámbá bəfada mí ai bəlevítá ású bísíé bísə̄ yā Ndá Zambá; ai wa, ású ésíe ésə̄ dzí, é bod bə́ bə̄lə́ ḿbəmbə ǹyián bə́ tɔ̄á ǹdzyéán ai fəg bâyi tɔbɔ ásu kán ésíé ésə; ńdɔ̄ fə bədzóe ai ǹgúmā áyɔŋ ósə, bâyi vógolo bətə́bə́gá bóe.”